ভিক্টরস্ বার্থহোল্ডস্ (১০ জুলাই, ১৯২১ - ফেব্রুয়ারি ২৮, ২০০৯), ছিলেন অন্তিম প্রজন্মের অন্যতম লিভুনীয়ভাষী যিনি লিভুনীয়ভাষী পরিবার ও সম্প্রদায়ের মধ্যে থেকে প্রথম ভাষা হিসেবে লিভুনীয় ভাষা শিখেছেন। যদিও বলা হয় যে তিনি ভাষার শেষ স্থানীয় বক্তা ছিলেন, লিভুনীয়দের নিজেদের দাবি যে আরো স্থানীয় বক্তা এখনও জীবিত আছেন, যদিও খুব কম।

এস্তোনীয় সংবাদপত্র "এস্টোনিয় পেভালেট" -এর রিপোর্ট অনুসারে, ভিক্টরস্ বার্থহোল্ডস্ ১৯২১ সালে জন্মগ্রহণ করেন এবং সম্ভবত শেষ প্রজন্মের মানুষ যারা তাদের প্রাথমিক স্কুল লিভুনীয় মাধ্যমে শুরু করেন; কিন্তু মাত্র কয়েক বছর পরে থেকে তাদের লিভুনীয় বাবা-মা তাদের সন্তানদের সঙ্গে লাত্ভীয় ভাষায় কথা বলতে শুরু করেছে। দ্বিতীয় বিশ্বযুদ্ধের সময় বার্থহোল্ডস্, লিভুনীয়দের বিপরীতে, বনের মধ্যে লুকিয়ে দখলদার বাহিনীর সৈন্যদের এড়াতে সক্ষম হন। যুদ্ধের পর, বার্থহোল্ডস্ বিভিন্ন পেশার কাজ করতেন এবং অনেক ক্ষেত্র অনুবাদকদের সাথে লিভুনীয় ভাষাজ্ঞান ভাগ করে নিয়েছেন; ১৯৯০-এর দশকে, তিনি শিশুদের সামার ক্যাম্পে লিভুনীয় ভাষা শেখাতেন।

বার্থহোল্ডসের লিভুনীয়ভাষী ভাই ও স্ত্রী ১৯৯০-এর দশকেই সালে মারা যান। ২০০০ সালের প্রথম দিকে, অন্যান্য অনেক বিশিষ্ট "অন্তিম লিভুনীয়" গত হন, যেমন পাউলিন ক্ল্যাভিন (১৯১৮-২০০১), অনেক লিভুনীয় ঐতিহ্যের রক্ষক এবং শেষ লিভুনীয় যিনি কোরল্যান্ড উপকূলে স্থায়ীভাবে বসবাস করতেন, এবং এডগার ভাল্গামা (১৯১২-২০০৩), ফিনল্যান্ডের পাদরী, নতুন টেস্টামেন্টের অনুবাদক এবং লিভুনীয় ইতিহাস ও সংস্কৃতির উপর একটি বই এর লেখক।

অনুমিত শেষ লিভুনীয় স্থানীয় বক্তা ছিলেন গ্রিজেলডা ক্রিস্টিনা, পূর্বে বার্থহোল্ডস্ (১৯১০-২০১৩), যিনি ১৯৪৭ সাল থেকে কানাডায় বসবাস শুরু করেন। ভল্টস্ এর্নস্ট্রেইটসের মতে তিনি এমনভাবে লিভুনীয়তে কথা বলতেন যেন "তিনি তার লিভুনীয় উপকূলের খামার বাড়ির বাইরে গতকাল মাত্র বেরিয়ে এসেছিলেন"। তিনি বার্থহোল্ডস্ পরিবারের একজন সদস্য ছিলেন এবং তার প্রজন্মের শেষ লিভুনীয়ভাষী হিসেবে যোগ্যতা অর্জন করেন। তিনি জুন ২, ২০১৩ তারিখে গত হন।

লিভুনীয় ভাষার অস্তিত্ব এখন তরুণ লিভুনীয়দের উপর নির্ভর করছে যারা যুদ্ধপূর্ব প্রজন্মের নিজ পিতামহ বা প্রপিতামহের থেকে শিখেছে। খুব বেশি নয়, কিন্তু সব মিলিয়ে প্রায় কয়েকশ জাতিগত লিভুনীয় লাত্ভিয়াতে আছেন যারা তাদের লিভুনীয় মূল সম্পর্কে আগ্রহী। কিছু তরুণ লিভুনীয় আছেন যারা শুধুমাত্র লিভুনীয় লোকসংগীত নয় বরং দৈনন্দিন যোগাযোগে সক্রিয়ভাবে লিভুনীয় ভাষা ব্যবহার করতে চায়। জুল্গি স্টল্টে হলেন এইরকম একজন নবপ্রজন্মের লিভুনীয়ভাষী, যিনি লিভুনীয়-এস্তোনীয় বিশ্ব সঙ্গীতদল টুল্লি লাম (Tuļļi Lum)-এর সঙ্গে অনুষ্ঠান করেন।

উদাহরণ
প্রারম্ভিক সাহিত্য
একবিংশ শতাব্দীর লিভুনীয়ভাষীরা
বর্ণমালা